bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg bg bg bg bg bg bg bg bg bg bg bg bg bg bg bg bg bg bg bg bg bg bg hbs_cyr bg en bg bg bg bg en en
Конфликтът, породен от една топола - Артисанс България [Блог]
Мебели за баня по поръчка
Детски мебели по поръчка
Мебели за баня по поръчка
Градински мебели от дърво
Конфликтът, породен от една топола
by Косьо Н. in Дърво, Интересно
Войната, изглежда, е постоянно състояние на човека. Интересна статистика сочи, че през последните 34 века, хората са били в мир едва 270 години. В този ред на мисли, в тази статия ще споделим с вас любопитната история на един инцидент, породен от не какво да е, а от спор за едно дърво …
Историята започва през 1976 година, малко повече от 30 години след разделянето на Корейския полуостров на Северна и Южна Корея. На 18 август една шепа военни от ООН начело с двама американски офицери – капитан Артър Бонифас и лейтенант Марк Барет, навлизат в Демилитаризираната зона – ивица земя между Северна и Южна Корея, която служи като буферна зона. Офицерите, заедно с придружаващите ги войници, отиват до прословутия „Мост, от който няма връщане назад“, а целта на упражнението е една – да подкастрят клоните на високата 30 метра топола, растяща до моста.
Групата военни нямат и ни най-малко представа какво ще предизвикат действията им.
И така, малко след като подрязването започва, група от петнадесетина севернокорейски военни също пристига на мястото, където се намира тополата. Севернокорейците застанали на разстояние, откъдето наблюдавали подрязването в продължение на долу-горе 15 минути. По едно време съвсем внезапно старши лейтенант Пак Чул, с прякор Булдога, командващ севернокорейските войници, настоява дървото да не бъде пипано, понеже, по думите му, то било свещено за севернокорейския народ. Все пак тополата била засадена не от кой да е, а от самия основател на КНДР – Ким Ир Сен!
Американските офицери пренебрегват исканията на севернокорейците и продължават със задачата си. Чул решава, че няма да остави така нещата и праща войник през моста към територията на Северна Корея. Няколко минути по-късно на мястото пристигат още 20 севернокорейски военни с камион, натоварен с бухалки и кози крака. В Демилитаризираната зона не е позволено носенето на оръжие, затова и „креативното“ решение с бухалките и козите крака.
Сами се досещате накъде отиват нещата.
Булдогът отново казва на капитан Бонифас да нареди подрязването на тополата да престане. Бонифас обаче с пренебрежение обръща гръб на Чул. Съвсем хладнокръвно севернокореецът сваля часовника от ръката си и го увива в кърпичка, която прибира в джоба си. Цялата сцена по-скоро прилича на филм, отколкото на реалност, а за да се подсили това усещане, Чул изкрещял „Убийте копелетата“. Мелето трае около 30 секунди, но за тази половин минута севернокорейците посичат Бонифас с брадва, използвана за подрязването на тополата. Лейтенант Барет скача в една канафка, но когато военните от ООН успяват да разпръснат севернокорейците и да натоварят безжизнения Бонифаст на камион, Барет остава сам. Около час и половина отнема на хората от южната страна да осъзнаят, че Барет липсва. Бързо организират издирвателна акция и малко след това отново влизат в Демилитаризираната зона. Близо до мястото на мелето намират и тялото на Барет, също убит с брадва от севернокорейците.
Целият инцидент е заснет с камера от наблюдателни пунктове на южната страна. Иронично е, че в Севернокорейския музей на мира са изложени на показ дръжка на брадва и брадва, които се твърди, че са инструментите на убийството на Бонифас.
Три дни по-късно започва операция „Пол Бъниан“ (Paul Bunyan), по името на митичния дървосекач от американския фолклор. В общи линии, еквивалент на Крали Марко, само че с брадва …
Конвой от 23 американски и южнокорейски превозни средства влиза без предупреждение в Демилитаризираната зона с едничката цел да завърши започнатото. Освен военните инженери, оборудвани с резачки, са мобилизирани няколко взвода от по 30 човека за да пазят инженерите. Мостът до тополата е миниран, а по реката се правят понтонни съоръжения, които да евакуират военните ако се наложи. Вдигнати са и 64 военни от специалните части на Южна Корея, а над тях кръжат 27 хеликоптера, както и бомбардировачи и изтребители. Всичко на всичко, военните части на мястото на събитията наброяват 813 души, а на територията на Южна Корея са мобилизирани 12000 американски военни, както и самолетоносач. Цялата тази суматоха за да бъде отрязана една топола.
Северна Корея реагират бързо и на мястото изпращат 150-200 човека, въоръжени с автомати и картечници.
За щастие, нещата не ескалират и в рамките на 42 минути тополата е отрязана. Оставен е 6 метров пън , който да напомня за събитията. През 1987 на мястото на пъна е поставена паметна плоча.
През 2018 година пък се проведе първата среща между лидерите на двете Кореи – Ким Чен Ун и Мун Дже Ин. Двамата засадиха дърво в Демилитаризираната зона, като символиката на акта, както е видно от разказа ни, датира доста назад във времето.
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.